ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Φεβρουαρίου 1998 με την οποία εξουσιοδοτείται το Βασίλειο των Κάτω Χωρών να εφαρμόσει μέτρο παρέκκλισης από τα άρθρα 2 και 28α παράγραφος 1 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (98/161/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την έκτη οδηγία 77/388/EOK του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (1), και ιδίως το άρθρο 27,

την πρόταση της Επιτροπής,

Εκτιμώντας:

ότι, σύμφωνα με το άρθρο 27 παράγραφος 1 της οδηγίας 77/388/ΕΟΚ, το Συμβούλιο δύναται, προτάσει της Επιτροπής, να επιτρέπει ομοφώνως σε κάθε κράτος μέλος τη λήψη ειδικών μέτρων, κατά παρέκκλιση από την εν λόγω οδηγία, με σκοπό την απλοποίηση της εισπράξεως του φόρου ή την αποτροπή ορισμένων περιπτώσεων φοροδιαφυγής ή φοροαποφυγής 7

ότι το Βασίλειο των Κάτω Χωρών, με συστημένη επιστολή, της 9ης Ιουνίου 1997, προς την Επιτροπή, ζήτησε την άδεια να θεσπίσει μέτρο κατά παρέκκλιση από τα άρθρα 2 και 28α παράγραφος 1 της οδηγίας 77/388/ΕΟΚ 7

ότι, σύμφωνα με το άρθρο 27 παράγραφος 3 της οδηγίας 77/388/ΕΟΚ, τα άλλα κράτη μέλη ενημερώθηκαν στις 10 Σεπτεμβρίου 1997 για το αίτημα του Βασιλείου των Κάτω Χωρών 7

ότι αυτό το ειδικό μέτρο συνίσταται, αφενός, στην απαλλαγή των ενδοκοινοτικών παραδόσεων και αποκτήσεων μεταχειρισμένων υλικών και απορριμμάτων, εκτός από τα μη σιδηρούχα μέταλλα, που πραγματοποιούνται από υποκείμενους στο φόρο των οποίων ο κύκλος εργασιών δεν ξεπερνά τα 2,5 εκατομμύρια φιορίνια και, αφετέρου, στην απαλλαγή των ενδοκοινοτικών παραδόσεων και αποκτήσεων σιδηρούχων μετάλλων 7

ότι οι υποκείμενοι στο φόρο, των οποίων οι πράξεις εμπίπτουν στο πεδίο εφαρμογής των απαλλαγών που προβλέπονται από το ειδικό καθεστώς, μπορούν να εξουσιοδοτηθούν να μην υποβάλουν αυτές τις πράξεις στο εν λόγω ειδικό καθεστώς, υπό τους όρους που προβλέπονται από το Βασίλειο των Κάτω Χωρών 7

ότι αυτό το καθεστώς αποτελεί συγχρόνως ένα μέτρο απλοποίησης και καταπολέμησης της φοροδιαφυγής, επειδή επιτρέπει τον αποκλεισμό από το σύστημα του ΦΠΑ μιας κατηγορίας υποκείμενων στο φόρο για τους οποίους οι προσπάθειες ελέγχου και είσπραξης του φόρου θα ήταν δυσανάλογες σε σχέση με τα έσοδα 7

ότι, ως εκ τούτου, το ειδικό καθεστώς πληροί τις προϋποθέσεις του άρθρου 27 της οδηγίας 77/388/ΕΟΚ 7

ότι η Επιτροπή εξέδωσε, στις 10 Iουλίου 1996, πρόγραμμα εργασίας το οποίο συνοδεύεται από χρονοδιάγραμμα προτάσεων που προβλέπουν μια προοδευτική και σταδιακή πορεία προς ένα κοινό σύστημα ΦΠΑ για την εσωτερική αγορά 7

ότι η εξουσιοδότηση παρέχεται μέχρι τις 31 Δεκεμβρίου 1999, επιτρέποντας έτσι την αξιολόγηση, κατά την εν λόγω ημερομηνία, του κατά πόσον το μέτρο παρέκκλισης συμβιβάζεται με τη γενική προσέγγιση του νέου κοινού συστήματος ΦΠΑ 7

ότι αυτή η παρέκκλιση δεν θα έχει αρνητικές επιπτώσεις στους ίδιους πόρους της Κοινότητος που προέρχονται από το ΦΠΑ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

To Βασίλειο των Κάτω Χωρών εξουσιοδοτείται να εφαρμόζει, μέχρι τις 31 Δεκεμβρίου 1999, ειδικό καθεστώς φορολογίας στον τομέα των μεταχειρισμένων υλικών και απορριμμάτων, το οποίο περιλαμβάνει διατάξεις οι οποίες παρεκκλίνουν από την οδηγία 77/388/ΕΟΚ.

Οι διατάξεις παρέκκλισης που προβλέπονται από αυτό το καθεστώς καθορίζονται στα άρθρα 2, 3 και 4 της παρούσας απόφασης.

Άρθρο 2

Κατά παρέκκλιση από το άρθρο 2 της οδηγίας 77/388/ΕΟΚ, απαλλάσσονται από το ΦΠΑ:

- οι παραδόσεις μεταχειρισμένων υλικών και απορριμμάτων που πραγματοποιούνται από επιχειρήσεις με κύκλο εργασιών μικρότερο των 2,5 εκατομμυρίων φιορινιών. Για τον υπολογισμό του εν λόγω ορίου μπορεί να μη ληφθεί υπόψη ο κύκλος εργασιών που αφορά τα μη σιδηρούχα μέταλλα,

- οι παραδόσεις μη σιδηρούχων μετάλλων.

Άρθρο 3

Κατά παρέκκλιση από το άρθρο 28α παράγραφος 1 στοιχείο α), της οδηγίας 77/388/ΕΟΚ, απαλλάσσονται από το ΦΠΑ:

- οι ενδοκοινοτικές αποκτήσεις μεταχειρισμένων υλικών και απορριμμάτων που πραγματοποιούνται από επιχειρήσεις με κύκλο εργασιών μικρότερο των 2,5 εκατομμυρίων φιορινιών. Για τον υπολογισμό αυτού του ορίου, μπορεί να μη ληφθεί υπόψη ο κύκλος εργασιών που αφορά τα μη σιδηρούχα μέταλλα.

- οι ενδοκοινοτικές αποκτήσεις μη σιδηρούχων μετάλλων.

Άρθρο 4

Οι υποκείμενοι στο φόρο των οποίων οι πράξεις εμπίπτουν στο πεδίο εφαρμογής των απαλλαγών που προβλέπονται από τα άρθρα 2 και 3, μπορούν να εξουσιοδοτηθούν να μην υποβάλλουν αυτές τις ενδοκοινοτικές παραδόσεις και αποκτήσεις στο ειδικό καθεστώς που προβλέπεται από την παρούσα απόφαση.

Άρθρο 5

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 16 Φεβρουαρίου 1998.

Για το Συμβούλιο

Ο Πρόεδρος

G. BROWN

(1) ΕΕ L 145 της 13. 6. 1977, σ. 1 7 οδηγία όπως τροποποιήθηκε τελευταία από την οδηγία 96/95/ΕΚ (ΕΕ L 338 της 28. 12. 1996, σ. 89).